Diari Oficial de la Generalitat Valenciana


Sumari del DOGV 9365, del 20-06-2022 (2022/5708)

RESOLUCIÓ de 15 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, sobre l'ampliació de termini de presentació de la documentació prevista en el Reial decret 428/2022, de 7 de juny, pel qual s'estableixen les bases reguladores per a la concessió directa d'una ajuda excepcional d'adaptació per a compensar les dificultats econòmiques derivades del conflicte bèl·lic a Ucraïna en determinats sectors agraris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5708


Data del document
:   15-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 15 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, sobre l'ampliació de termini de presentació de la documentació prevista en el Reial decret 428/2022, de 7 de juny, pel qual s'estableixen les bases reguladores per a la concessió directa d'una ajuda excepcional d'adaptació per a compensar les dificultats econòmiques derivades del conflicte bèl·lic a Ucraïna en determinats sectors agraris. [2022/5708]  
  
A causa de les greus conseqüències i pertorbacions en el mercat que ha generat la invasió d'Ucraïna per part de Rússia, i que està afectant especialment els productors agraris de la Unió, tant pels costos desorbitats de les entrades com per la dificultat de l'eixida al mercat dels seus productes, la Comissió Europea ha considerat fonamental posar ajudes a la seua disposició per a adaptar-se a les noves circumstàncies que ha generat aquesta crisi. Ajuda que s'ha articulat mitjançant el Reglament delegat 2022/467 de la Comissió, que permet que els estats membres concedisquen ajudes suplementàries a les concedides en l'àmbit de l'ajuda comunitària, sobre la base de criteris objectius i no discriminatoris, sempre que els consegüents pagaments no distorsionen la competència.  
Fent ús d'aquesta possibilitat, el Regne d'Espanya en l'article 33 del Reial decret llei 6/2022, de 29 de març, pel qual s'adopten mesures urgents en el marc del Pla nacional de resposta a les conseqüències econòmiques i socials de la guerra a Ucraïna, ha disposat un import de 833.272.209 euros a càrrec dels pressupostos generals de l'Estat, quantitat amb la qual s'aconsegueix l'import màxim permés pel Reglament comunitari com a aportació nacional addicional. D'aquesta manera, la dotació total de les ajudes previstes ascendeix a un màxim de 428.647.632 euros.  
Atés que el Reglament delegat estableix que els estats membres han de dissenyar mesures que contribuïsquen a la seguretat alimentària o aborden els desequilibris del mercat, sempre que els productors, per a poder acollir-se a aquestes ajudes, duguen a terme una o diverses activitats que perseguisquen algun d'aquests objectius: economia circular, gestió de nutrients, ús eficient dels recursos o mètodes de producció respectuosos amb el medi ambient i el clima; a Espanya, l'ajuda es destinarà als productors de boví de carn, oví i caprí de carn, avicultura de carn, conills i cítrics.  
En conseqüència, s'ha aprovat el Reial decret 428/2022, de 7 de juny, pel qual s'estableixen les bases reguladores per a la concessió directa d'una ajuda excepcional d'adaptació per a compensar les dificultats econòmiques derivades del conflicte bèl·lic a Ucraïna en determinats sectors agraris, i atorga un termini de deu dies hàbils a les persones titulars d'explotacions agràries que complisquen els requisits exigits en les ajudes previstes per a la presentació del model previst en l'annex II.  
  
Atés que en l'article 8.4 de l'esmentat Reial decret 428/2022, de 7 de juny, es preveu que les comunitats autònomes puguen establir normes o previsions diferents per a la presentació de les sol·licituds d'ajuda i de la documentació complementària, i considerant l'univers de potencials persones beneficiàries de la Comunitat Valenciana, resulta necessari una ampliació del termini fixat en el reial decret amb la finalitat de facilitar i assegurar la presentació de l'annex II.  
Vist l'informe de la Direcció General de Política Agrària Comuna, de 13 de juny de 2022, sobre la conveniència d'ampliar el termini de presentació de la declaració responsable establida en l'annex II del reial decret amb la finalitat de facilitar i assegurar que totes les persones beneficiàries puguen complir els tràmits exigits, i fent ús de les atribucions conferides pel Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, resolc:  
  
Primer  
Establir com a data fi de termini de la presentació de la documentació prevista en l'annex II del Reial decret 428/2022, de 7 de juny, pel qual s'estableixen les bases reguladores per a la concessió directa d'una ajuda excepcional d'adaptació per a compensar les dificultats econòmiques derivades del conflicte bèl·lic a Ucraïna, el dia 30 de juny de 2022.  
  
  
Segon  
Aquesta resolució produirà efectes des del dia de la publicació en el Diari Oficial de la Generalitat Valenciana.  
  
Enfront d'aquesta resolució, que posa fi a la via administrativa, pot interposar-se recurs potestatiu de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat a partir de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptats des de l'endemà de la publicació d'aquesta resolució, conforme amb els articles 14 i 16 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.